Diari Oficial de la Generalitat Valenciana


Sumari del DOGV 6227, del 16-03-2010 (2010/2928)

RESOLUCIÓ de 4 de març de 2010, del director general del Servici Valencià d'Ocupació i Formació, per la qual es publiquen les línies pressupostàries i es determinen els crèdits màxims que han de finançar el Programa de Tallers de Formació i Inserció Laboral per a l'exercici 2010.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6227

Data del DOGV
:   16-03-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/2928


Data del document
:   04-03-2010

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 4 de març de 2010, del director general del Servici Valencià d'Ocupació i Formació, per la qual es publiquen les línies pressupostàries i es determinen els crèdits màxims que han de finançar el Programa de Tallers de Formació i Inserció Laboral per a l'exercici 2010. [2010/2928]  
D'acord amb el procediment de tramitació anticipada regulat en l'Ordre de 26 de setembre de 1991, de la Conselleria d'Economia i Hisenda, sobre tramitació anticipada d'expedients de gasto, amb data 4 de febrer de 2010 va ser publicada en el Diari Oficial de la Comunitat Valenciana (DOCV núm. 6199) l'Ordre de 30 de desembre de 2009, de la Conselleria d'Economia, Hisenda i Ocupació, per la qual s'establix el Programa de Tallers de Formació i Inserció Laboral i es convoquen i es regulen subvencions per a l'exercici 2010.  
Després de la publicació de la Llei 13/2009, de 29 de desembre, de Pressupostos de la Generalitat per a l'exercici 2010 (DOCV núm. 6176 / 31.12.2009), i d'acord amb allò establit en l'article 47 del Text Refós de la Llei d'Hisenda Pública de la Generalitat Valenciana, es publica els crèdits que han de finançar els Programes de Tallers de Formació i Inserció Laboral, la quantia de les subvencions que puguen concedir-se per a cada programa, així com les línies pressupostàries a càrrec de les quals es realitzaran.  
Per tot això, i d'acord amb allò disposat en la disposició addicional primera de l'Ordre de 30 de desembre de 2009, de la Conselleria d'Economia, Hisenda i Ocupació, resolc:  
Primer  
La quantia de les subvencions que puguen concedir-se per als programes que es preveuen en l'article 2 de l'Ordre de 30 de desembre de 2009, de la Conselleria d'Economia, Hisenda i Ocupació, que establix el Programa de Tallers de Formació i Inserció Laboral, es finançaran a càrrec del capítol 4 de l'estat de gastos dels pressupost del SERVEF per al 2010, subprograma pressupostari 322.52, Formació per a l'Ocupació, pels imports màxims i línies de subvenció que tot seguit s'indiquen, tot això cofinançat pel Fons Social Europeu en el percentatge que s'indica.   
- Per als Tallers de Formació i Inserció Laboral per a persones en risc d'exclusió social, 3.110.520 euros a càrrec de la línia T5252000, susceptible de ser cofinançada pel Fons Social Europeu.  
- Per als Tallers de Formació i Inserció Laboral per a persones discapacitades, 3.687.740 euros a càrrec de la línia T5253000, susceptible de ser cofinançada pel Fons Social Europeu.  
- Per als Tallers de Formació i Inserció Laboral per a immigrants, 2.720.480 euros a càrrec de la línia T5258000, susceptible de ser cofinançat pel Fons Social Europeu.  
Segon  
Les subvencions a la inversió previstes en la citada Ordre, es finançaran a càrrec del capítol 7 de l'estat de gastos del pressupost del SERVEF per al 2010, subprograma pressupostari 322.52, Formació per a l'Ocupació, i línia de subvenció T0587000, «Subvenció inversions per a tallers», amb un import màxim de 345.000 euros.  
Tercer  
Si una vegada esgotades les disponibilitats pressupostàries previstes en esta resolució, s'incrementara, posteriorment, el crèdit en algun dels programes d'actuació abans indicats, es publicarà la corresponent ampliació.  
En estos casos, i quant a les sol·licituds que no van poder ser inicialment ateses per esta circumstància, es concediran subvencions, amb el límit d'este increment, tenint en compte l'ordre de la puntuació que hagueren obtingut en la corresponent valoració.  
Quart  
El règim de pagaments i justificacions de les subvencions es realitzaran en els termes establits en l'Ordre de 30 de desembre de 2009 (DOCV núm. 6199 / 04.02.2010) i en les corresponents resolucions aprovatòries de concessió de subvencions.  
Contra el present acte, que posa fi a la via administrativa, podran les persones interessades interposar recurs contenciós administratiu en el termini de dos mesos, comptadors des de l'endemà de la seua publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb allò previst en els articles 10.1 a) i 46.1 de la Llei 29/1998, de 13 de juliol, reguladora de la Jurisdicció Contenciosa Administrativa, o, potestativament, recurs de reposició davant este mateix òrgan en el termini d'un mes, computat en els termes ja dits, segon allò disposat en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjudici que es puga interposar qualsevol altre recurs dels previstos en la vigent legislació.  
En cas que les entitats interessades foren administracions públiques, podran interposar recurs contenciós administratiu davant idèntic òrgan jurisdiccional, d'acord amb allò establit en els articles 10, 44 i 46.6 de la Llei 29/1998, de 13 de juliol, reguladora de la Jurisdicció Contenciosa Administrativa, en el termini de dos mesos a partir de l'endemà a la notificació, llevat que hi haguera hagut el requeriment a què fa referència l'article 44 de l'esmentada llei, en este cas l'esmentat termini comptarà des de l'endemà a aquell en què es reba la comunicació de l'acord exprés o s'entenga presumptament rebutjat.  
València, 4 de març de 2010.- El director general del Servici Valencià d'Ocupació i Formació: Luis Lobón Martín.